b"\n_START_ARTICLE_\nHayden Panettiere\n_START_SECTION_\nZgodnje \xc5\xbeivljenje\n_START_PARAGRAPH_\nHayden Lesley Panettiere se je rodila 21. avgusta 1989 v Palisadesu, New York, Zdru\xc5\xbeene dr\xc5\xbeave Amerike, kot h\xc4\x8di Alana L. \xc2\xbbSkipa\xc2\xab\xc2\xa0Panettiera, poro\xc4\x8dnika pri gasilcih in njegove \xc5\xbeene Lesley R. Vogel, biv\xc5\xa1e operne pevke. Ima italijanske korenine in njen priimek v italijan\xc5\xa1\xc4\x8dini pomeni\xc2\xa0\xc2\xbbpek\xc2\xab. Ima mlaj\xc5\xa1ega brata po imenu Jansen Panettiere, ki je tudi igralec._NEWLINE_Hayden Panettiere se je nekaj \xc4\x8dasa \xc5\xa1olala na \xc5\xa1oli South Orangetown Middle School v New Yorku, od osmega razreda srednje \xc5\xa1ole dalje pa se je \xc5\xa1olala doma. Kasneje je \xc5\xa1olanje opustila, saj se je \xc5\xbeelela osredoto\xc4\x8diti na igralsko kariero.\n_START_SECTION_\nIgranje\n_START_PARAGRAPH_\nHayden Panettiere je s svojo kariero za\xc4\x8dela, ko je bila stara \xc5\xa1tiri mesece in je posnela nekaj fotografij za razne reklame. Pri enajstih mesecih se je pojavila \xc5\xbee v mnogih reklamah, za\xc4\x8dela pa je z reklamo za Playskool. Igrala je Sarah Roberts v telenoveli na ABC-programu, v One Life to Live (1994\xe2\x80\x931997) ter dobila vlogo Lizzie Spaulding na CBS telenoveli Lu\xc4\x8d svetlobe (1997\xe2\x80\x932000). Njena vloga, Lizzie, se je med telenovelo borila z levkemijo._NEWLINE_Kot Claire Bennet se je pojavila v televizijski seriji Heroji. Ta serija ji je omogo\xc4\x8dila tudi preboj v svet slave._NEWLINE_Pojavila se je tudi v animiranemu filmu \xc5\xbdivljenje \xc5\xbeu\xc5\xbeelk. Igrala je vlogo h\xc4\x8derke trenerja Yoasta, Sheryl, v Disney filmu Ne pozabite velikanov iz leta 2000. V istem letu je igrala tudi v filmu Dinozaver. Od\xc5\xa1la je tudi na avdicijo za glasovno vlogo za Kiari v seriji Kingdom Hearts. Pojavila se je tudi v televizijski seriji Raztresena Ally, kjer je imela eno izmed stranskih vlog, vlogo Allyjine h\xc4\x8derke Maddie. Igrala je tudi v televizijskih serijah, kot so Glavca ter Zakon in red: Enota za posebne primere in v filmih kot Dajmo punce: vse ali ni\xc4\x8d, Ujeti na ladji, Princesa na ledu in Shanghai Kiss._NEWLINE_Leta 2002 je dobila glavno vlogo v filmu Soba za paniko ob Jodie Foster, vendar je ni sprejela in jo je prepustila igralki Kristen Stewart, v letu 2004 je igrala Audrey Davis v filmu Helenca na preizku\xc5\xa1nji._NEWLINE_Pojavila se je v drami Fireflies in the Garden, kot mlaj\xc5\xa1a verzija lika Emily Watson, Jane Lawrence. V juniju 2007 je podpisala pogodbo z agencijo William Morris Agency, prej pa jo je zastopala agencija United Talent Agency. V tistem letu naj bi zaslu\xc5\xbeila 2 milijona $._NEWLINE_Zgodaj leta 2007 lahko Hayden Panettiere poleg Ashtona Kutcherja v televizijski seriji Punk'd._NEWLINE_Septembra leta 2008 jo lahko vidimo v sarkasti\xc4\x8dnem videu na spletni strani funnyordie.com, z naslovom \xc2\xbbHayden Panettiere PSA: Your Vote, Your Choice\xc2\xab. V oktobru istega leta se pojavi \xc5\xa1e enem sarkasti\xc4\x8dnem videu na isti spletni strani, ki je nosil naslov \xc2\xbbVote for McCain: He's just like George Bush, except older and with a worse temper\xc2\xab._NEWLINE_V juliju 2009 igra v najstni\xc5\xa1ki komediji I Love You, Beth Cooper._NEWLINE_V letu 2010 je zaigrala v videospotu za pesem Joshue Radina z naslovom\xc2\xa0\xc2\xbbI'd Rather Be With You\xc2\xab.\n_START_SECTION_\nPetje\n_START_PARAGRAPH_\nHayden Panettiere je bila nominirana za Grammyja za \xc5\xbdivljenje \xc5\xbeu\xc5\xbeelk Read-Along iz leta 2000. Posnela je pesem za film Ujeti na ladji, ki jo je poimenovala \xc2\xbbMy Hero Is You\xc2\xab\xc2\xa0in \xc2\xbbI Fly\xc2\xab\xc2\xa0za film Princesa na ledu. Zapela je tudi pesmi za Girlnext in Girlnext 2. Za film Most v Terabitijo je posnela soundtrack \xc2\xbbTry\xc2\xab\xc2\xa0v letu 2007, za film Pepelka 3: Princesa za vedno pa sountrack z naslovom \xc2\xbbI Still Believe\xc2\xab._NEWLINE_Njen prvi samostojni singl, \xc2\xbbWake Up Call\xc2\xab, je iz\xc5\xa1el 5. avgusta 2008. Zanj je posnela tudi videospot.\n_START_SECTION_\nOstalo\n_START_PARAGRAPH_\nPozno leta 2006 je se Hayden Panettiere pojavila na naslovnici revije Neutrogena za njihovo novo kampanjo; s tem je sledila igralkam, kot so Kristin Kreuk, Josie Bissett, Jennifer Love Hewitt, Mandy Moore, Mischa Barton, Gabrielle Union in Jennifer Freeman._NEWLINE_V septembru leta 2007 je posnela tematski video za Heroje, Got Milk?._NEWLINE_Februarja 2008 so povedali, da bo Hayden Panettiere novi fotomodel za Candie's. Sledila bo pevkam, kot so Fergie, Hilary Duff in Kelly Clarkson.\n_START_SECTION_\nZasebno \xc5\xbeivljenje\n_START_PARAGRAPH_\nLeta 2006 je Hayden Panettiere za\xc4\x8dela z zvezo s Stephenom Collettijem, biv\xc5\xa1im zvezdnikom iz televizijske serije Laguna Beach: The Real Orange County. Par se je raz\xc5\xa1el septembra 2007. V decembru tistega leta so mediji za\xc4\x8deli poro\xc4\x8dati o tem, da hodi s sodelavcem iz televizijske serije Heroji, Milom Ventimiglio, kar pa je Hayden Panettiere zanikala v intervjuju z revijo GQ. Vendar so se govorice nadaljevale v za\xc4\x8detku naslednjega leta, leta 2008, nekateri mediji pa so zatrjevali tudi, da je Panettierova Ventimiglio prosila, naj se preseli k njej. V intervjuju aprila 2008 je Milo Ventimiglia potrdil govorice in odkrito povedal, da hodita. Razmerje sta kon\xc4\x8dala v februarju 2009._NEWLINE_Hayden Panettiere ima tatu z italijanskimi besedami Vivere senza rimipianti, kar naj bi pomenilo \xc5\xbdivljenje brez ob\xc5\xbealovanja, samo da je beseda \xc2\xbbrimipianti\xc2\xab\xc2\xa0narobe \xc4\x8drkovana.\n_START_SECTION_\nOstale aktivnosti\n_START_PARAGRAPH_\n31. oktobra 2007 se je Hayden Panettiere pridru\xc5\xbeila skupini Sea Shepherd za varovanje delfinov v Taiji, Wakayama, Japonska. Bila je vklju\xc4\x8dena v spopad med japonskim ribi\xc4\x8dem in petimi drugimi surferji iz Zdru\xc5\xbeenih dr\xc5\xbeav Amerike in Avstralije, vklju\xc4\x8dno z biv\xc5\xa1o zvezdo iz televizijske serije Son\xc4\x8dni zaliv, Isabel Lucas. Prerekanje je trajalo ve\xc4\x8d kot deset minut, preden so se vsi odlo\xc4\x8dili vrniti na obalo in oditi nazaj v svoje dr\xc5\xbeave. Del prepira so pokazali tudi na filmskem festivalu Sundance Film Festival._NEWLINE_Hayden Panettiere je za revijo E! News povedala, da so jo na Japonskem zaradi posredovanja v lov na delfine \xc5\xbeeleli zapreti, vendar so to na Japonskem kasneje zanikali. V novembru 2007 je bila nagrajena z nagrado \xc2\xbbCompassion in Action Award\xc2\xab\xc2\xa0s strani borcev za pravice \xc5\xbeivali iz skupine PETA. Je tudi vegetarijanka._NEWLINE_28. januarja 2008 je napisala protestno pismo norve\xc5\xa1ki ambasadi v Ameriki, da naj preneha s pobijanjem kitov._NEWLINE_V letu 2007 je postala uradna podpornica Ronald McDonald House Charities in njihovih \xc4\x8dlanov._NEWLINE_V maju 2008 je v intervjuju za Teen Vogue razlo\xc5\xbeila, da jo zaradi serije Heroji ljudje veliko bolj upo\xc5\xa1tevajo. Rekla je: \xc2\xbbSerija [Heroji] me je postavila na mesto, kjer lahko povem svoje mnenje o raznih stvareh, za katere se borim.\xc2\xab_NEWLINE_V oktobru leta 2008 je Hayden Panettiere izrazila svoje mnenje o volitvah za predsednika. Preko spletne strani Funny or Die se je posmehovala Johnu McCainu, njegovi nagli jezi in starosti._NEWLINE_Pojavila se je tudi v napovedi javnih slu\xc5\xbeb skupaj z Paulom Straussom. Povedala je tudi, da bo ona volila za Baracka Obamo._NEWLINE_Je najstni\xc5\xa1ka ambasadorka za Candie's Foundation, katere naloga je, da se bori proti najstni\xc5\xa1ki nose\xc4\x8dnosti. 6. maja 2009 sodelovala pri sre\xc4\x8danju za sestanek v mestni hi\xc5\xa1i New Yorka poleg Bristola Palina za pogovor o najstni\xc5\xa1ki nose\xc4\x8dnosti."